GST का अब तक का सफर समझें आसान शब्दों में

Thu, 30 Jun 2022 04:41:03 +0000

भारत में वस्तु और सेवा कर (GST) 1 जुलाई, 2017 को लागू हुआ था, लेकिन लागू होने के 12 साल पहले से इस पर काम चल रहा था. राजकोषीय उत्तरदायित्व और बजट प्रबंधन अधिनियम (FRBM) पर 'केलकर टास्क फोर्स' ने 2005 में केंद्र के स्तर के वैट (VAT) और राज्य स्तर के वैट (गुणवत्ता बढ़ाने पर लगने वाला टैक्स) की जगह सभी वस्तुओं और सेवाओं पर एक 'अम्ब्रेला टैक्स' की सिफारिश की थी, जिसके नीचे सभी प्रकार के अप्रत्यक्ष करों मसलन उत्पाद शुल्क, बिक्री कर, सेवा शुल्क, सीमा शुल्क इत्यादि को शामिल करना था. इस टास्क फोर्स की GST पर यह अनुशंसा अपने आप में ऐतिहासिक थी, क्योंकि इस सुधार से अप्रत्यक्ष करों की जटिल प्रणाली की जगह एक 'वन नेशन वन टैक्स' होने वाला था.